આ વામપંથી વિદ્વાનોએ આ વિવાદને બે કોમ વચ્ચેના સંઘર્ષમાં ફેરવી નાખ્યો છે અને એની ફળશ્રુતિ એ છે કે તેઓ ભલે જતા રહે પણ બંને કોમ આ સંઘર્ષમાંથી જલ્દી બહાર નહીં આવી શકે. તેઓએ આ બાબતને રાજકીય મુદ્દામાં પરિવર્તિત કરી નાંખ્યો જેના પરિણામે એની સીધી અસર હવે ચૂંટણી સમયે મતદાન ઉપર થાય છે. જેવું અયોધ્યાનું નામ પડે કે ઝપાઝપી અને રમખાણો થવાની શક્યતાઓ ઊભી થાય છે. મુસ્લિમો અને હિન્દુ કોમો વચ્ચે આ એક પ્રતિષ્ઠાનો પ્રશ્ન બની ગયો છે અને એમાંથી બહાર નીકળવાનો માર્ગ જડતો નથી. તેમ છતાં મીનાક્ષી જૈનના મતે આ સૈદ્ધાંતિક લડાઈમાં વિજય પ્રાપ્ત તો થયો જ છે, કારણ કે આવનારી વામપંથીઓની પેઢી પોતાને આ બાબરી મસ્જિદ વિવાદમાં સંડોવવા માટે ઉત્સુક નથી.